चिन्मयानंद से पांच करोड़ की रंगदारी मांगने का जुर्म कबूलने के बाद लॉ छात्रा की गिरफ्तारी हुई : एसआईटी  
एफएसएल की रिपोर्ट आने के बाद लड़की को गिरफ्तार किया गया
लड़की ने तीन लड़कों के साथ योजना बनाकर रंगदारी मांगी थी
लड़की को 14 दिन की रिमांड पर भेजा गया है
जिस लड़के ने गाड़ी मे बैठकर विडियो बनाया था, गाड़ी उसी की है. उसका नाम अनूप है. उसका इसमें कोई रोल नहीं है, वह सिर्फ ड्राइवर है.
एसआईटी की एसपी ने कहा कि चिन्मयानंद की रिमांड के बारे में अभी आगे सोचेंगे. लड़की को 14 दिन की रिमांड पर भेजा है. अस्पताल की प्रवक्ता के खिलाफ भी जांच हो रही है. उन्होंने एसआईटी का गलत नाम लिया था कि लड़की को 385, 201, 506, 34 व 67 आईटी एक्ट में जेल भेजा गया है.
उन्होंने कहा कि इस केस की विवेचना अभी चल ही रही है. किसी भी न्यायालय ने लड़की की गिरफ्तारी पर कोई रोक नहीं लगाई थी, तभी उसको गिरफ्तार किया गया है. जो गवाह और साक्ष्य मिले थे उसी के आधार पर चिन्मयानंद पर 376 सी धारा लगाई गई है.